The Dell (Southampton)
The Dell je bio nogometni stadion u Southamptonu, Engleska. Na njemu je od 1898. do 2001. godine igrao nogometni klub Southampton. Kapacitet stadiona je bio 15.200 sjedećih mjesta. Stadion je otvoren 3. septembra 1898. godine utakmicom između Southamptona i Brighton Uniteda. Domaćin je pobijedio sa 4-1. Southampton je prethodno igrao na Antelope Groundu i County Cricket Groundu. Najveća posjeta je zabilježena na utakmici između Southamptona i Manchester Uniteda 8. oktobra 1969. godine kojoj je prisustvovalo 31.044 gledalaca. Southampton je posljednju utakmicu na The Dellu odigrao 19. maja 2001. godne protiv Arsenala. Završena je rezultatom 3-2. Posljednji pogodak na ovom stadionu je postigao Matthew Le Tissier. Stadion je zatvoren maju 2001. godine. Iste godine Southampton prelazi na stadion St Mary's. The Dell je srušen julu 2001. godine.